****

Swyddog Datblygu Clybiau a’r Gweithlu

 **DISGRIFIAD O’R SWYDD**

Teitl y Swydd: Swyddog Datblygu Clybiau a Gweithlu Criced Cymru SWYDD LLAWN AMSER

Lleoliad: De Orllewin Cymru

Yn Adrodd i: Rheolwr Criced Ardal Criced Cymru

**Pwrpas y Swydd**

1. Cynnig gwasanaeth cyflawn sy’n gweinyddu ac yn cefnogi anghenion gweithlu criced yr Ardal, gyda ffocws arbennig ar ganfod a chynorthwyo gwirfoddolwyr ac unigolion newydd mewn clybiau drwy broses datblygu Ysgogwyr a Hyfforddwyr yr ECB, gan gynnwys darparu cymorth cyn ac ar ôl cyrsiau.
2. Darparu gwasanaeth cwsmeriaid rhagorol ar gyfer rhwydwaith criced yr Ardal, Y Swyddog Diogelu Arweiniol Dynodedig, y Swyddog Datblygu Hyfforddwyr Arweiniol, a chymorth gweinyddol effeithlon ar gyfer Rheolwr Criced yr Ardal, yn enwedig gyda’r cymorth i wirfoddolwyr mewn perthynas â rhaglenni cenedlaethol, a’r pontio parhaus rhwng timau grwpiau oedran iau â chynghreiriau iau lleol.
3. Darparu cymorth uniongyrchol i glybiau i sicrhau bod holl ofynion Diogelu a Datblygu’r Clwb yn gyfredol a bod yna gydymffurfio llawn.

**Cyffredinol**

* Arwain a chefnogi rhaglenni cenedlaethol Criced Cymru, gwaith cydraddoldeb mewn perthynas â menywod, merched, cymunedau amrywiol, anabledd, ardaloedd difreintiedig a’r Gymraeg.
* Cynorthwyo i gyflwyno polisïau Diogelu yng Nghymru, yn enwedig mewn cysylltiedig â chlybiau.
* Cynorthwyo Rheolwyr Ardal gyda’u hanghenion i helpu clybiau gyda’u prosesau cynllunio datblygiad.

**Cyfrifoldebau Penodol**

**Recriwtio Gwirfoddolwyr, Addysg Hyfforddwyr a’r Gweithlu**

* Mewn cydweithrediad â Rheolwyr Criced Ardal, Swyddogion Datblygu Criced, Hyfforddwyr Cymunedol a swyddogion menywod a merched, nodi’r cyrsiau sydd eu hangen ar lefel leol, ac unigolion i fynychu cyrsiau Ysgogwr a chyrsiau datblygu hyfforddwyr yr ECB / Gweithdai Datblygu Hyfforddwyr Criced Cymru. Bydd hyn yn cynnwys cyrsiau Diogelu a Chymorth Cyntaf.
* Archebu cyfleusterau ar gyfer cyrsiau a gweithdai Addysg Hyfforddwyr a sicrhau bod yna gydymffurfio ag unrhyw safonau gofynnol a osodir gan yr ECB, First4Sport neu unrhyw gyrff perthnasol eraill.
* Trefnu Tiwtoriaid ar gyfer cyrsiau a gweithdai datblygu hyfforddwyr.
* Cynllunio cyrsiau yn unol â’r strategaeth dwf sy’n rhan o’r strategaeth Ysbrydoli Cenedlaethau, a darparu clybiau â chyngor ariannu e.e. grantiau sydd ar gael gan Chwaraeon Cymru.
* Hyrwyddo cyrsiau o fewn rhwydwaith criced ardal a defnyddio systemau effeithlon i dderbyn archebion gan unigolion.
* Trefnu adnoddau cyrsiau ymlaen llaw.
* Ymgymryd â’r holl waith gweinyddol cyn ac ar ôl cyrsiau, gan gynnwys mynd ar drywydd taliadau sy’n ddyledus.
* Rheoli a diweddaru’r holl systemau ar-lein cysylltiedig, gan gynnwys gweithio â phartneriaid allanol a mewnol i sicrhau bod gwybodaeth yn amserol ac yn gywir. Gweithio gyda desgiau cymorth perthnasol i ddatrys ymholiadau.
* Darparu gwasanaeth cynhwysfawr ar ôl i gyrsiau ddod i ben, i sicrhau bod yr holl ymgeiswyr yn cwblhau’r cyrsiau a phrosesau ychwanegol angenrheidiol e.e. Diogelu ac Amddiffyn Plant, ardystiad GDG, a phan fo angen, neu pan wneir cais, Cymorth Cyntaf.
* Mewn cydweithrediad â rôl y Datblygwr Hyfforddwyr, sicrhau bod holl hyfforddwyr newydd a phresennol yr Ardal yn cael mynediad at, ac yn ymgymryd â DPP, gan gynnwys icoachcricket.
* Swyddogion: Cynnig cymorth priodol i ganghennau lleol Cymdeithas Swyddogion Criced yr ECB yng Nghymru i drefnu cyrsiau a gweithdai ar gyfer Swyddogion
* Rheolwyr Meysydd Criced: Cynorthwyo Cymdeithasau Meysydd Criced lleol i drefnu cyrsiau a gweithdai.

**Diogelu, Clubmark a Chydymffurfio:**

* Cydlynu cyrsiau hyfforddiant Dwylo Diogel ar gyfer swyddogion Diogelu clybiau.
* Gweithio gyda gweinyddwyr clybiau a’r ECB ar y system reoli Dwylo Diogel i sicrhau bod clybiau ac unigolion yn cydymffurfio â’r system.
* Cynorthwyo’r rhwydwaith swyddogion diogelu cynghreiriau a Swyddog Diogelu Arweiniol Dynodedig Criced Cymru i hyrwyddo safonau Diogelu drwy gynghreiriau a chlybiau yng Nghymru.
* Cynorthwyo clybiau i ail-achredu ac ennill achrediad Clubmark fel rhan o’r rôl Swyddog Cymorth Clybiau, yn unol â blaenoriaethau a osodir gan y Rheolwr Ardal.
* Rheoli a diweddaru’r holl systemau ar-lein cysylltiedig, gan weithio gyda phartneriaid allanol a mewnol i sicrhau bod gwybodaeth yn amserol ac yn gywir. Gweithio gyda desgiau cymorth perthnasol i ddatrys ymholiadau.

**Rhaglenni Cenedlaethol:**

* Helpu gydag ymholiadau gwirfoddolwyr clybiau lle bo modd e.e. eu cyfeirio at linellau cymorth partneriaid rhaglenni cenedlaethol yr ECB.
* Arwain y system gymorth ar-lein, i helpu clybiau i sefydlu a rhedeg Rhaglenni Cenedlaethol yr ECB megis criced All Stars a Dynamos.
* Rheoli a diweddaru’r holl systemau ar-lein cysylltiedig, gan weithio gyda phartneriaid allanol a mewnol i sicrhau bod gwybodaeth yn amserol ac yn gywir. Gweithio gyda desgiau cymorth perthnasol i ddatrys ymholiadau.
* Arwain a chynllunio hyfforddiant criced All Stars a Dynamos ar lefel ranbarthol, gan bennu lleoliadau ar gyfer hyfforddiant f2f, trefnu seminarau ar-lein cysylltiedig, a threfnu’r tiwtoriaid angenrheidiol.

Prif Amcanion

* Cyrraedd y nod o ran cyflenwi cyrsiau ac ymgeiswyr i ddarparu clybiau â digon o wirfoddolwyr hyfforddedig i gwrdd â thargedau twf Rhaglen Genedlaethol y Rheolwyr Ardal.
* Cyrraedd nodau Clubmark i wneud clybiau’n gryfach.
* Cyrraedd nodau SHMS i sicrhau bod y system reoli Dwylo Diogel ar waith trwyddi draw, a bod yna gydymffurfio â safonau Cymdeithas y Cricedwyr Proffesiynol (CPA) a Bwrdd Criced Cymru a Lloegr (ECB)

Tâl

Y cyflog sylfaenol yw £24,765 am 35 awr yr wythnos.

**Dylai ymgeiswyr gyflwyno:**

* **llythyr eglurhaol**
* **CV sy’n berthnasol i’r swydd-ddisgrifiad hwn**
* **ffurflen cyfleoedd cyfartal wedi’i llenwi (ar gael ar y diwedd) drwy e-bost at:** Sandie.keane@cricketwales.org.uk

**Y dyddiad cau ar gyfer ceisiadau yw 05/01/2024**

**I gael sgwrs anffurfiol am y rôl, dylai ymgeiswyr gysylltu â:**

Keri.chahal@cricketwales.org.uk

***Mae Criced Cymru wedi ymrwymo i ddarparu cyfleoedd cyfartal.*** *Er y byddwn bob amser yn penodi ar sail teilyngdod, byddem yn annog ceisiadau yn arbennig oddi wrth grwpiau a chymunedau sydd heb gynrychiolaeth ddigonol ym myd criced – yn enwedig merched neu bobl o gefndiroedd ethnig amrywiol, neu rai sydd ag anabledd.*

 [I gael manylion am ein hymrwymiad i Recriwtio Mwy Diogel gweler yma](https://cricketwales.org.uk/documents/governance-policies/safer-recruitment-2077.docx)

**Diwygiwyd Rhagfyr 2023**

### MONITRO CYFLEOEDD CYFARTAL (DEWISOL)

Mae Criced Cymru yn gyflogwr cyfleoedd cyfartal ac rydym wedi ymrwymo i drin pob cais am swydd yn ôl ei rinweddau. Byddwn yn defnyddio’r wybodaeth a gesglir o’r rhan ddewisol hon o’r ffurflen gais at ddibenion ystadegol a monitro, er mwyn gwneud yn siŵr bod ein polisi cyfleoedd cyfartal yn gweithio. Byddwn yn gwahanu’r rhan hon oddi wrth weddill y ffurflen ar ôl ei derbyn. Ni fyddwn yn ei defnyddio fel rhan o’r broses ddewis. Defnyddir gwybodaeth sensitif gan Criced Cymru i gynhyrchu ystadegau dienw na fyddant byth yn cael eu cyflwyno ar ffurf sy’n caniatáu adnabod unigolion.

|  |  |
| --- | --- |
| Swydd y gwneir cais amdani |  |

**Rhywedd**

|  |  |
| --- | --- |
| Beth yw eich rhywedd? | [ ]  Benyw[ ]  Gwryw[ ]  Anneuaidd[ ]  Ddim am ddweud |

**Oedran**

|  |  |
| --- | --- |
|  | [ ]  16-24[ ]  25-29[ ]  30-39[ ]  40-49[ ]  50-59[ ]  60+[ ]  Ddim am ddweud |

**Tarddiad Ethnig**

|  |  |
| --- | --- |
| Beth yw eich ethnigrwydd? | **Gwyn:**[ ]  Prydeinig[ ]  Gwyddelig[ ]  Cefndir gwyn - arall**Cymysg:**[ ]  Gwyn a Du Caribïaidd[ ]  Gwyn a Du Affricanaidd[ ]  Gwyn ac Asiaidd[ ]  Cefndir cymysg - arall**Asiaidd neu Asiaidd Prydeinig:**[ ]  Indiaidd[ ]  Pacistanaidd[ ]  Bangladeshaidd[ ]  Tsieineaidd[ ]  Cefndir Asiaidd - arall**Du neu Ddu Prydeinig:**[ ]  Caribïaidd[ ]  Africanaidd[ ]  Cefndir du - arall**Grŵp ethnig arall:**[ ]  Grŵp ethnig arall**Ddim am ddweud**[ ]  Ddim am ddweud |

**Anabledd**

|  |  |
| --- | --- |
| A ydych chi’n ystyried eich bod yn anabl mewn unrhyw ffordd? | [ ]  Ydw[ ]  Nac Ydw[ ]  Ddim am ddweud |